ตำนานดาบและคทาแห่งวิสตอเรีย
สื่อ > อนิเมะ > รายชื่อตอน

| ตอน | ชื่อ  | กำกับโดย  | สตอรี่บอร์ดโดย  | วันที่ฉายครั้งแรก  |  |
| --- | --- | --- | --- | --- | --- |
| 1 | "เหมือนกับดาบที่ฟาดฟัน" Transliteration: "Ichi Furi no Tsurugi no Yōni" (ญี่ปุ่น: 一振りの剣のように) | ทัตสึยะ โยชิฮาระ, มาซาคาซึ โยชิโมโตะ | ทัตสึยะ โยชิฮาระ | 7 กรกฎาคม 2567 (2567-07-07) |  |
  ที่สถาบันเวทมนต์ริการ์เดน วิล เซอร์ฟอท นักเรียนดีเด่นชั้นปีที่หกที่แม้จะไม่สามารถใช้เวทมนตร์ได้แต่มีความรู้ด้านเวทมนตร์อย่างลึกซึ้ง ถูกศาสตราจารย์เอ็ดเวิร์ด เซอร์เฟ็นส์เรียกให้ร่ายเวท แต่เมื่อล้มเหลว เอ็ดเวิร์ดจึงย้ำว่าเวทมนตร์คืออำนาจสูงสุด หลังเลิกเรียน วิลถูกชิออน อัลสเตอร์ เพื่อนร่วมชั้นผู้หยิ่งยโสจากตระกูลขุนนางชั้นสูงกลั่นแกล้งเพื่อเตือนเขาว่าไม่มีวันได้เป็นมาเกีย เวนเด้ จนคอเล็ต ลัวร์ เพื่อนของวิลเข้ามาช่วย วิลหวนนึกถึงคำสัญญาที่ให้ไว้กับเพื่อนสมัยเด็ก ซึ่งกลายเป็นมาเกีย เวนเด้อายุน้อยที่สุดในประวัติศาสตร์ และเป็นเหตุผลที่เขาเข้าเรียนในโรงเรียนเวทมนตร์ หลังจากออกล่ามอนสเตอร์ในดันเจี้ยน วิลเข้าพบอาจารย์ที่ปรึกษา ศาสตราจารย์เวิร์คเนอร์ นอร์แกรม ซึ่งพยายามเกลี้ยกล่อมให้เขาล้มเลิกความตั้งใจ เพราะการจบการศึกษาโดยไม่มีคะแนนหน่วยกิตการร่ายเวทเลยแทบเป็นไปไม่ได้และต้องการสี่หน่วยกิตภายในสองวันเพื่อไม่ให้ถูกไล่ออก เขาจึงมุ่งหน้าสู่ชั้นหกของดันเจี้ยนเพื่อปราบบาสเคอร์วิล ขณะเดียวกัน ชิออนได้ยินการสนทนาของพวกเขาและรีบไปยังชั้นหกก่อนเพื่อกำจัดบาสเคอร์วิลและทำให้วิลถูกไล่ออก แต่กลับพบกับอีวิลเซนติแนล มอนสเตอร์ระดับสิบหน่วยกิตที่ปกติจะพบในชั้นลึกกว่า ชิออนไม่อาจต้านทานเซนติแนลได้ แต่แล้ววิลก็มาถึงและใช้ฝีมือดาบอันเป็นเลิศสังหารมอนสเตอร์ลงอย่างง่ายดาย ได้รับสิบหน่วยกิตและทำให้สามารถเรียนต่อไปได้
| 2 | "ไม่มีทางย่อท้อ" Transliteration: "Fukutsu no Gotoku" (ญี่ปุ่น: 不屈のごとく) | ทาคาฮิโกะ อุซุย | ทาคาฮิโกะ อุซุย อิซุตะ | 14 กรกฎาคม 2567 (2567-07-14) |  |
  ห้าปีก่อน วิลเข้าเรียนได้ไม่นานหลังจากที่เอลฟาเรีย อัลบิส เซอร์ฟอท เพื่อนสมัยเด็กของเขาได้กลายเป็นมาเกีย เวนเด้ และแม้ว่าเขาจะใช้เวทมนตร์ไม่ได้ แต่ก็สร้างความประทับใจให้กับคอลดอน อานูบ ผู้อำนวยการของสถาบันเวทมนตร์ริการ์เดนด้วยฝีมือดาบของเขา ซึ่งทำให้คอลดอนมองเห็นศักยภาพของดาบที่อาจเป็นเหมือนคทาได้ กลับมาในปัจจุบัน เวิร์คเนอร์อธิบายในชั้นเรียนว่าการปีนหอคอยหมายถึงอะไร โดยขั้นตอนต่อไปของการเป็นมาเกีย เวนเด้คือการเลื่อนขึ้นสู่สถาบันขั้นสูง ซึ่งสามารถทำได้สองวิธี คือ คิดค้นเวทมนตร์บทใหม่ขึ้นมา หรือสะสมหน่วยกิตจำนวนมาก โดยวิธีสะสมหน่วยกิตเป็นเส้นทางปกติ แต่สำหรับวิล วิธีแรกเป็นหนทางเดียวที่เป็นไปได้จริง หลังเลิกเรียน วิลบังเอิญพบกับชิออนที่ระบายความโกรธใส่เขาเพราะเรื่องที่วิลสามารถโค่นเซนติแนลลงได้ ขณะเดียวกัน เอ็ดเวิร์ดเรียกร้องให้คอลดรอนไล่วิลออกเพราะเขาสอบตกวิชาเวทมนตร์ แม้ว่าเขาจะทำคะแนนยอดเยี่ยมในวิชาอื่นทั้งหมด คอลดอนยอมรับเงื่อนไข โดยจะไล่วิลออกหากเขาแพ้ในการทดสอบพิเศษที่เอ็ดเวิร์ดเป็นผู้ทดสอบ ขณะที่วิลกำลังอ่านหนังสือในห้องสมุดกับคอเล็ต เอ็ดเวิร์ดได้เรียกตัวเขาไปยังห้องโถงเวทมนตร์เพื่อทดสอบ โดยเป้าหมายของวิลคือการโจมตีโดนตัวเอ็ดเวิร์ดให้ได้ แต่เขาไม่มีดาบ วิลต่อสู้ได้อย่างยากลำบาก แต่หลังจากที่คอเล็ตนำดาบของเขามาให้ ซึ่งเขาได้เก็บไว้ในล็อกเกอร์ก่อนหน้านี้ วิลจึงสามารถฟันทะลุเวทมนตร์ป้องกันของเอ็ดเวิร์ด และอ้อมโจมตีจากจุดบอดด้านบนจนทำให้ใบหน้าของเอ็ดเวิร์ดมีรอยแผล และผ่านการทดสอบไปได้
| 3 | "คำสั่งและผู้เฝ้าดู"  (Order & Watcher) | อายาทากะ ทาเนมูระ | อายาทากะ ทาเนมูระ | 21 กรกฎาคม 2567 (2567-07-21) |  |
  วิลเปิดเผยว่าแว่นตาที่เขาสวมใส่ขณะต่อสู้นั้นเป็นของขวัญอำลาจากเอลฟาเรีย หลังจากที่เธอสำเร็จการศึกษาจากสถาบัน กลับมาในปัจจุบัน วิลทำงานส่งหนังสือพิมพ์ยามเช้าเสร็จ และพบข่าวว่าเอลฟาเรียได้คิดค้นเวทมนตร์บทใหม่สำเร็จ พร้อมทั้งส่งคำสั่งมายังสถาบันให้รวบรวมแกนกลางของฟรอสต์วอล์คเกอร์ วิลจึงขอให้รูมเมทของเขา รอสตี้ นอร์แมน สร้างไอเทมเวทมนตร์สำหรับภารกิจนี้ หลังจากนั้น วิลมุ่งหน้าไปยังชั้นที่สี่ของดันเจี้ยน ที่นั่นเขาได้ช่วยเหลือนักเรียน ไอริส เอ็กซ์ สเตลลามาริส ซึ่งอ้างว่าเคยถูกเอลฟาเรียช่วยชีวิตมาก่อน จากนั้นวิลกับไอริสออกตามหา ฟรอสต์วอล์คเกอร์บนชั้นที่สี่ และเผชิญหน้ากับตัวที่แข็งแกร่งผิดปกติที่เรียกว่า ฟรอสต์เร็กซ์ ด้วยทักษะดาบและความรู้เกี่ยวกับมอนสเตอร์ตัวนี้ วิลใช้เชือกยึดมันไว้ และอาศัยระเบิดที่รอสตี้สร้างขึ้นเพื่อโค่นมันลง ท้ายที่สุด มีการเปิดเผยว่าไอริสคือ ไอริส เอ็กซ์ สเตลลามาริส ผู้เฝ้าสังเกตการณ์ที่เอลฟาเรียส่งมาให้ปลอมตัวเป็นนักเรียนและคอยจับตาดูวิล เธอรายงานต่อเหล่ามาเกีย เวนเด้ และเสนอชื่อวิลให้เข้ารับตำแหน่งในหอคอย เนื่องจากวันกำหนดชะตากำลังใกล้เข้ามา อย่างไรก็ตาม มาเกีย เวนเด้คนอื่นๆ คัดค้าน และเนื่องจากมหาเทศกาลเวทมนต์ใกล้จะมาถึง พวกเขาจึงตัดสินใจเลื่อนการพิจารณาตำแหน่งในหอคอยออกไปจนกว่าเทศกาลจะจบลง
| 4 | "คืนก่อนเทศกาลใหญ่" Transliteration: "Taisai Zen'ya" (ญี่ปุ่น: 大祭前夜) | ทาคาชิ โคจิมะ | มาซาชิ อิเคดะ | 4 สิงหาคม 2567 (2567-08-04) |  |
  ลีฮันน่า โอเว่นซาอุส, วิคนัล ลินเดอร์, และจูเลียส เรนเบิร์ก สามนักเรียนชั้นยอดถูกเปิดเผยว่าเป็นนักเรียนที่ทำคะแนนหน่วยกิตสูงสุดและจะได้เลื่อนขึ้นสู่สถาบันขั้นสูง ในขณะที่มหาเทศกาลเวทมนต์ประจำปีครั้งใหญ่กำลังจะมาถึง ซึ่งเป็นการแข่งขันระหว่างสี่ฝ่ายของหอคอย วิลวางแผนที่จะข้ามงานนี้ไปเหมือนครั้งก่อนหลังจากที่เขาทำตัวอับอายในงานในปีที่สอง แม้ว่าคอเล็ตจะเสนอแนะให้เขาเข้าร่วมก็ตาม วิลและคอเล็ตไปที่ล็อกเกอร์ของพวกเขา และพบช่องทางลับในล็อกเกอร์หนึ่งที่นำไปสู่วงการพนันใต้ดินสำหรับมหาเทศกาลเวทมนต์ คืนนั้น วิลไปทำงานที่ร้านเหล้าแห่งหนึ่งของจีน่า ซึ่งเป็นร้านที่มักจะมีคนแคระมาที่นี่ พร้อมกับรอสตี้ จูเลียสและเพื่อนสองคนของเขามาที่ร้านและดูถูกคนแคระ วิลจึงยืนขึ้นเพื่อปกป้องพวกเขาและขอให้จูเลียสถอนคําพูด วิลและจูเลียสสู้กันโดยวิลสามารถเอาชนะเพื่อนของจูเลียสได้ แต่จูเลียสทำให้วิลแข็งค้างอยู่กับที่ จูเลียสตัดสินใจว่าจะจัดการวิลให้เสร็จสิ้นในเทศกาลเวทมนตร์ และบังคับให้วิลเข้าร่วมการแข่งขัน
| 5 | "ยิงพลุให้สัญญาณ" Transliteration: "Gōhō o Ageyo" (ญี่ปุ่น: 号砲を上げよ) | โมริฮิโตะ อาเบะ | โมริฮิโตะ อาเบะ | 11 สิงหาคม 2567 (2567-08-11) |  |
  มหาเทศกาลเวทมนตร์ครั้งใหญ่เริ่มขึ้น และไอริสเป็นหนึ่งในผู้เฝ้ามองที่มุ่งเน้นสอดส่องวิลเป็นพิเศษ กิจกรรมแรกคือการชิงมงกุฎ ซึ่งเป้าหมายคือการฝ่าฟันกับดักและต่อสู้กับนักเรียนคนอื่นๆ เพื่อชิงมงกุฎที่เป็นเป้าหมาย ทีมแต่ละทีมจะมีสามคน โดยวิลได้ร่วมทีมกับคอเล็ตและชิออน วิลพุ่งไปข้างหน้าในขณะที่สวมถุงมือเวทมนตร์ที่คอเล็ตสร้างให้เพื่อช่วยเพิ่มพลังให้ตัวเขา คอเล็ตช่วยป้องกันให้เขา และวิลใช้ความรู้และทักษะดาบของเขาในการเอาชนะศัตรูต่างๆ อย่างไรก็ตาม จูเลียสสามารถแซงหน้าเขาไปและโจมตีวิลด้วยเวทมนตร์น้ำแข็ง ชิออนตอบโต้อย่างรวดเร็วด้วยการร่ายเวทไฟที่ทรงพลัง แต่แล้วเขากลับหันมาระเบิดพลังใส่วิลและบังคับให้วิลต้องต่อสู้กับเขา แม้ทั้งคู่จะเป็นเพื่อนร่วมทีมในกิจกรรมนี้ก็ตาม
| 6 | "ระหว่างศักดิ์ศรีและความเร่าร้อน" Transliteration: "Kyōji to Netsujō no Ma" (ญี่ปุ่น: 矜持と熱情の間) | ฮิเดอากิ นากาโนะ | ฮิเดอากิ นากาโนะ | 18 สิงหาคม 2567 (2567-08-18) |  |
  ในขณะที่วิลและชิออนต่อสู้กัน ชิออนนึกถึงครั้งแรกที่เขาเจอวิล และระบายความโกรธใส่เขาเพราะวิลเป็นคนที่ไม่สามารถใช้เวทมนตร์ได้ ชิออนท้าให้วิลโจมตี แต่วิลปฏิเสธที่จะโจมตีเพื่อนร่วมทีมโดยเข้าใจสถานการณ์ ในขณะเดียวกัน คอเล็ตและจูเลียสต่อสู้กัน และนักเรียนที่นั่งชมในสนามสังเกตเห็นว่าโดยที่ผู้เข้าแข่งขันไม่รู้ตัว จูเลียสได้สร้างภาพลวงตาของตัวเองขึ้นมาเพื่อโจมตีทีมอื่นๆ วิคนัลสังเกตเห็นในทันทีและจัดการกับภาพลวงตาที่ส่งมาโจมตีทีมของเขา วิลพยายามจะหลบหนี แต่ชิออนตัดเส้นทางหนีของเขาด้วยการเรียกเทพผู้พิทักษ์ ฮอร์คเกิลส์ การ์ดินัส มาโจมตีวิล วิลจึงไม่มีทางเลือกต้องสู้กลับ แต่วิลสามารถอ่านการเคลื่อนไหวของฮอร์คเกิลส์ การ์ดินัส ได้อย่างง่ายดายและเอาชนะมันไปได้ เมื่อวิลและชิออนกำลังจะเผด็จศึก สถานการณ์ถูกขัดจังหวะโดยคอเล็ตที่เข้ามาห้ามและบอกให้วิลไปตามหาจูเลียสหลังจากที่เธอจัดการกับภาพลวงตาของจูเลียส วิลจึงวิ่งไปยังสเตเดี้ยมเพื่อท้าจูเลียสในการต่อสู้
| 7 | "เอล แกส ฟรอส" Transliteration: "Eru Gurasu Furōsu" (ญี่ปุ่น: 十二の氷秘法) | ทาคาฮิโกะ อุซุย | ทาคาฮิโกะ อุซุย | 25 สิงหาคม 2567 (2567-08-25) |  |
  ผู้ช่วยของฝ่ายน้ำแข็ง ซาริซ่า อัลเฟต เสนอคำแนะนำให้เอลฟาเรียเกี่ยวกับจูเลียสที่จะเป็นผู้สืบทอดตำแหน่งของเธอ วิลและจูเลียสลงดวลกันเพื่อตัดสินผู้ชนะจากกิจกรรมชิงมงกุฎ โดยจูเลียสใช้เวทมนตร์ภาพลวงตาของเขาที่เรียกว่า อาร์ส ไวส์ เพื่อครอบงำวิลและทำให้เขาแข็งค้างอยู่กับที่ จากนั้นจูเลียสก็โอ้อวดกับผู้ชมว่าเขาได้เรียนรู้และควบคุม เอล แกส ฟรอส ซึ่งเป็นหนึ่งในบทเวทมนตร์น้ำแข็ง 12 บทที่สร้างโดยเอลฟาเรีย แต่วิลซึ่งมีความรู้ลึกซึ้งเกี่ยวกับเวทมนตร์เหล่านี้เพราะเติบโตมาใกล้ชิดกับเอลฟาเรียสังเกตได้ว่าจูเลียสยังไม่สามารถควบคุม อาร์ส ไวส์ ได้อย่างสมบูรณ์ เพราะทีมของเขากำลังควบคุมภาพลวงตาอยู่ และวิลจัดการกับเพื่อนร่วมทีมของจูเลียสจากจุดบอด จากนั้นวิลใช้ความแตกต่างของอุณหภูมิในการหาตัวจูเลียสที่แท้จริงและโจมตีเขา โดยย้ำว่าเอลฟาเรียสร้างเวทมนตร์นี้ขึ้นเมื่ออายุเพียง 2 ขวบ จูเลียสพยายามเรียกภาพลวงตา 8 ตัวออกมา แม้ว่าจะสามารถควบคุมได้เพียง 4 ตัวเท่านั้น เพื่อโจมตีวิลอย่างบ้าคลั่ง วิลหลบการโจมตีได้อย่างง่ายดายและเอาชนะจูเลียสไปได้ แต่ทีมของวิคนัลกลับชนะกิจกรรมนี้ด้วยการชิงมงกุฎไป เนื่องจากวิลและจูเลียสมัวแต่ต่อสู้กันเองจนไม่ได้สนใจทีมอื่น
| 8 | "Shall we date?" | ทาคาฮิโระ เอโนคิดะ | ทาคาฮิโระ เอโนคิดะ | 1 กันยายน 2567 (2567-09-01) |  |
  วิลฉลองชัยชนะเหนือจูเลียสที่ร้านเหล้าของจีน่ากับคอเล็ต, รอสตี้, และเวิร์คเนอร์ โดยจูเลียสต้องโดนใช้งานในคืนนั้นเป็นบนลงโทษ หลังจากนั้นไม่นาน นักเรียนต่างพากันมองหาทีมสำหรับการปฏิบัติการร่วมของนักเรียนทั้งหมด และวิลกลายเป็นที่ต้องการอย่างมากเนื่องจากผลงานของเขาในงานเทศกาลเวทมนตร์ วันถัดมา วิลใช้วันหยุดไปช็อปปิ้งกับคอเล็ตและรอสตี้ คอเล็ตรู้สึกไม่ค่อยสบายใจ โดยเฉพาะเมื่อรอสตี้คอยเข้ามาแทรกกลางระหว่างเธอกับวิล ขณะที่วิลไปที่ช่างตีดาบเพื่อซ่อมดาบของเขา คอเล็ตและรอสตี้ได้พูดคุยกันเป็นการส่วนตัว ระหว่างทางไปที่ร้านตีดาบ วิลพบกับลีฮันน่า ซึ่งขอให้วิลเข้าร่วมทีมกับเธอ, จูเลียส, ชิออน, และวิคนัล หลังจากที่ได้ยินว่าลีฮันน่าต้องการเป็นมาเกีย เวนเด้เพื่อช่วยครอบครัวของเธอจากการล่มสลาย วิลจึงยอมรับคำเชิญ และคอเล็ตก็เข้าร่วมด้วย ไม่กี่วันต่อมา การปฏิบัติการร่วมของนักเรียนทั้งหมดเริ่มขึ้น โดยที่ชั้นล่างของดันเจี้ยนถูกเปิดชั่วคราว เพื่อให้นักเรียนมีโอกาสสะสมหน่วยกิตจำนวนมาก แต่มันก็เต็มไปด้วยอันตรายอย่างสูงที่อาจทำให้บางคนต้องเสียชีวิต
| 9 | "เริ่มการลงสนาม" Transliteration: "Jisshū Kaishi" (ญี่ปุ่น: 実習開始) | ทาคาชิ โคจิมะ | อิซึกิ สึจิกามิ | 8 กันยายน 2567 (2567-09-08) |  |
  เมื่อการปฏิบัติการร่วมของนักเรียนเริ่มต้นขึ้น ทีมของวิลได้ก้าวขึ้นไปข้างหน้าอย่างรวดเร็วโดยจัดการกับมอนสเตอร์ที่อ่อนแอก่อน แต่วิลไม่สามารถทำหน่วยกิตได้เลย เพราะเพื่อนร่วมทีมของเขาเอาชนะศัตรูไปก่อนที่เขาจะได้ลงมือ ลีฮันน่าอธิบายว่าเป้าหมายของพวกเขาคือการเอาชนะบอสของชั้น 10 ซึ่งให้หน่วยกิตถึง 110 หน่วย แต่เมื่อพวกเขามาถึง กลับพบว่าบอสถูกทำลายไปแล้วและถูกโจมตีโดยมอนสเตอร์ที่แข็งแกร่งที่โหดกว่า ซึ่งทำลายพื้นและทำให้พวกเขาตกลงไปยังชั้น 11 ซึ่งเป็นชั้นที่เฉพาะเหล่านักเวทย์ชั้นสูงเท่านั้นที่สามารถเข้าได้ ระหว่างการตกลงมา ทีมของพวกเขาก็แยกกันไป: วิลกับวิคนัล, คอเล็ตกับลีฮันน่า, และชิออนกับจูเลียส ในขณะเดียวกัน การถล่มของมอนสเตอร์ทำลายค่ายของสถาบัน และมีอาจารย์บางคนถูกฆ่าตายโดยสองพ่อมดลึกลับ ส่งผลให้การปฏิบัติการต้องยกเลิก กลับมาที่วิล เขาและวิคนัลเดินทางผ่านชั้น 11 เพื่อตามหาเพื่อนร่วมทีมของพวกเขา แต่วิคนัลสงสัยในความสามารถของวิลและปฏิเสธความช่วยเหลือจากเขาอย่างดื้อรั้น อย่างไรก็ตาม หลังจากที่วิลช่วยวิคนัลจากมอนสเตอร์ที่วิคนัลไม่สามารถเอาชนะได้เอง วิคนัลก็ยอมรับและแตกสลายออกมา โดยเผยว่า ถึงแม้จะเป็นผู้ที่มีพลังสูงกว่ามาตรฐานมนุษย์ แต่ทักษะของเขายังถือว่าอยู่ในระดับธรรมดาเมื่อเทียบกับเอลฟ์คนอื่นๆ
| 10 | "ความฝันของพวกเรา" Transliteration: "Bokutachi no Yume" (ญี่ปุ่น: ボクたちのユメ) | มาซาคาซึ โยชิโมโตะ | ทัตสึยะ โยชิฮาระ | 15 กันยายน 2567 (2567-09-15) |  |
  วิคนัลอธิบายว่าเวทมนตร์ภาพลวงตาของเขาไม่ใช่ของจริง ทำให้เขาถูกมองว่าเป็นคนที่ด้อยกว่าเอลฟ์คนอื่นๆ โดยเฉพาะเมื่อเปรียบเทียบกับเพื่อนในวัยเด็กของเขา: มาเกีย เวนเด้ เอเลนอร์ เรียส อัลฟ์ อย่างไรก็ตาม วิลเริ่มสร้างความสัมพันธ์กับวิคนัลในเรื่องนี้ เพราะพวกเขาทั้งสองต่างเป็น "คนที่ไม่มีพรสวรรค์" เช่นเดียวกัน จากนั้นพวกเขาถูกโจมตีโดยมอนสเตอร์ที่มีความทนทานต่อการโจมตีทั้งทางกายภาพและเวทมนตร์ส่วนใหญ่ที่รู้จักกันในชื่อ บัลคาร์ ด้วยกำลังใจจากวิล วิคนัลสามารถเอาชนะความรู้สึกด้อยค่าและเอาชนะศัตรูได้โดยการให้ภาพลวงตาของเขาเป็นของจริง ซึ่งทำให้เขาเริ่มเคารพวิลมากขึ้น ในขณะเดียวกัน อาจารย์ต่างพากันอพยพนักเรียนที่เหลือออกจากพื้นที่ ขณะที่เวิร์คเนอร์และเอ็ดเวิร์ดออกไปตามหาทีมของวิล ซึ่งเป็นทีมเดียวที่ยังหายไป กลับมาที่วิล เขาและวิคนัลพบชิออนและจูเลียส ขณะที่คอเล็ตและลีฮันน่าถูกโจมตีโดยพ่อมดลึกลับที่ทำลายค่ายของสถาบัน ซึ่งก็คือมาร์เซ่และเฮดเลส โชคดีที่วิลและคนอื่นๆ มาช่วยพวกเขาได้ทัน ทำให้พวกเขากลับมารวมตัวกันอีกครั้ง หลังจากนั้น เฮดเลสใช้เวทมนตร์การเคลื่อนย้ายลับของราชินีเวทมนต์เพื่อเรียกมอนสเตอร์ที่ทำให้พวกเขาตกลงไปยังชั้น 11: อีวิล แกรนด์ ดยุค มอนสเตอร์ที่มี 270 หน่วยกิต
| 11 | "ชื่อที่แท้จริงของผู้ขี้ขลาด" Transliteration: "Okubyō-sha no mana" (ญี่ปุ่น: 臆病者の真名) | มาซาฮิโระ ทาคาตะ, เคนทาโร มิซูโนะ | ฮิโรโนริ ทานากะ | 22 กันยายน 2567 (2567-09-22) |  |
  ทางออกจากชั้น 11 ถูกปิดกั้นโดยมอนสเตอร์ ทำให้ทีมของวิลต้องเผชิญหน้ากับอีวิล แกรนด์ ดยุค วิลวางแผนโดยการสอนเทคนิคของเอลฟาเรียในการรักษาคาถาให้ต่อเนื่องผ่านภาพลวงตาของอาร์ส ไวส์ ให้กับจูเลียส เพื่อให้เขาสามารถจับศัตรูด้วยคาถาที่ทรงพลังที่สุด ลีฮันน่าพยายามโจมตีมันเพื่อฆ่ามัน แต่การโจมตีของเธอกลับถูกป้องกันโดยกำแพงพลังเวทมนต์ที่มาร์เซ่และเฮดเลสวางไว้ วิลช่วยลีฮันน่าจากการโจมตีของดยุค แต่ก็ทำให้แว่นตาที่เขาได้รับจากเอลฟาเรียแตกไป ทำให้จิตใจของเขาหมดกำลัง ขณะที่ลีฮันน่าและวิคนัลพยายามยื้อเวลากับดยุค เพื่อนฯบอกให้ชิออนหนี แต่วิลขอให้ชิออนต่อยเขา ซึ่งชิออนก็ทำตาม ทำให้วิลสามารถมุ่งมั่นและกลับมามีสมาธิได้อีกครั้ง คอเล็ตบอกกับชิออนว่า วิลกลัวแต่ไม่ยอมวิ่งหนี ซึ่งทำให้พวกเขาทั้งสามกลับมารวมตัวกันและกลับเข้าสู่การต่อสู้ อย่างไรก็ตาม ความพยายามของพวกเขาก็ยังไม่เพียงพอ วิลสังเกตเห็นผลึกที่อยู่ข้างๆ รอสตีได้แอบโยนให้เขา และเขาก็ระลึกถึงความทรงจำที่อยู่ในส่วนลึก ก่อนที่จะจำได้ เขาสั่งให้ชิออนยิงคาถาใส่เขาและมันก็ดูดเข้าไปในดาบของเขาด้วยพลังที่เรียกว่า "วิส" สุดท้ายวิลใช้พลังนี้ฆ่าดยุคในเพียงแค่การโจมตีครั้งเดียว
| 12 | "คทาและดาบ" Transliteration: "Tsue to Tsurugi" (ญี่ปุ่น: 杖と剣) | ฮิเดอากิ นากาโนะ, ทาคาฮิโกะ อุซุย | ฮิเดอากิ นากาโนะ, ทาคาฮิโกะ อุซุย | 29 กันยายน 2567 (2567-09-29) |  |
  หลังจากที่วิลสามารถเอาชนะดยุคได้ มอนสเตอร์ก็ปรากฏตัวออกมาหลังจากการตายของดยุค แต่ทีมของวิลเหนื่อยล้าจากการต่อสู้กับดยุคจนไม่สามารถสู้กลับได้ เวิร์คเนอร์และเอ็ดเวิร์ดมาถึงช้าเกินไป แต่ทีมของวิลก็ได้รับการช่วยเหลือจากมาเกีย เวนเด้ อารอน มาสเทเรียส โอลคิงค์ ที่ใช้คาถากำจัดระดับสูงเพื่อกำจัดมอนสเตอร์ทั้งหมด หลังจากนั้น วิลพบกับสมาชิกของเผ่าฟินที่รู้จักกันในชื่อฟิน ในขณะเดียวกัน มาร์เซ่และเฮดเลสได้รับดาบที่เรียกว่า เมจ สเลเยอร์และพิจารณาว่าภารกิจของพวกเขาประสบความสำเร็จ กลับไปที่สถาบัน นักเรียนและคณาจารย์ไว้อาลัยต่อการจากไปของอาจารย์ 11 คน ในขณะที่ทีมของวิลฟื้นตัวในห้องพยาบาลของสถาบัน พวกเขาพูดคุยถึงประสบการณ์ในดันเจี้ยน โดยลีฮันน่าได้ให้เครดิตกับวิลว่าเป็นเหตุผลที่ทำให้ทุกคนรอดชีวิต ขณะที่จูเลียสยังคงวิจารณ์วิล ชิออนถามวิลเกี่ยวกับพลังวิสแต่วิลไม่สามารถจำได้ว่าเกิดอะไรขึ้น วิลพูดถึงฟินและคอเล็ตอธิบายว่าเผ่าฟินไม่สามารถใช้เวทมนตร์ได้ แต่พวกเขามีความรู้ที่กว้างขวางเกี่ยวกับดันเจี้ยนและทำหน้าที่เป็นไกด์ ในคืนนั้น ฟินรายงานกับผู้อํานวยการคอลดอนว่า ทีมสำรวจดันเจี้ยนที่นำโดยอารอนถึงชั้น 49 แล้วและเขาก็นำดาบ เมจ สเลเยอร์ ที่เขาพบหลังจากทีมสำรวจเอาชนะพ่อมดหลายคนที่ชั้น 40 มาให้สถาบันตรวจสอบ โดยเชื่อว่าดาบนี้เป็นผลจากการทดลองบางอย่างในดันเจี้ยน ในวันถัดมา วิลฝึกฝน และชิออนท้าทายเขาให้ต่อสู้กัน ซึ่งการต่อสู้ถูกขัดจังหวะเมื่อเวิร์คเนอร์และเอ็ดเวิร์ดพบพวกเขา สองเดือนต่อมา นักเรียนทำการสอบปลายภาคเพื่อสิ้นสุดปีการศึกษา